
 8.6.2017
 BG
 Официален вестник на Европейския съюз
 L 145/7
 РЕГЛАМЕНТ ЗА ИЗПЪЛНЕНИЕ (ЕС) 2017/961 НА КОМИСИЯТА
 от 7 юни 2017 година
 за разрешаване на употребата на препарат от Enterococcus faecium CECT 4515 като фуражна добавка за отбити прасенца, на нов вид употреба във вода за пиене за отбити прасенца и пилета за угояване и за изменение на Регламент (ЕО) No 2036/2005 и на Регламент (ЕС) No 887/2011 (притежател на разрешението Evonik Nutrition & Care GmbH)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 С Регламент (ЕО) No 2036/2005 на Комисията (3) беше разрешена безсрочната употреба на препарата от Enterococcus faecium CECT 4515 в съответствие с Директива 70/524/ЕИО като фуражна добавка за отбити прасенца. Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) No 1831/2003. Същият препарат е разрешен за употреба при пилета за угояване с Регламент за изпълнение (ЕС) No 887/2011 на Комисията (4).
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент бяха подадени заявления за извършване на повторна оценка на препарата от Enterococcus faecium CECT 4515 като фуражна добавка във фуражи за отбити прасенца и за нов вид употреба във вода за пиене за отбити прасенца и пилета за угояване. Заявителят поиска добавката да бъде класифицирана в категорията „зоотехнически добавки“. Заявленията бяха придружени от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становищата си от 9 април 2014 г. (5), 29 април 2015 г. (6) и 8 септември 2015 г. (7) Европейският орган за безопасност на храните („Органът“) заключи, че при предложените условия на употреба препаратът от Enterococcus faecium CECT 4515 не се отразява неблагоприятно върху здравето на животните и на човека, нито върху околната среда. В становището си от 29 април 2015 г. Органът също така заключи, че при употреба във фуражи добавката може да подобри зоотехническите показатели при отбити прасенца. Освен това в становището си от 8 септември 2015 г. Органът заключи, че употребата на препарата от Enterococcus faecium CECT 4515 във вода за пиене за отбити прасенца и пилета за угояване е със същата ефикасност като при употребата му във фуражи. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната